23. schôdza NR SR - 6.deň - B. popoludní
Dátum: 2024-12-03
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

20. Ďakujem pekne, no mňa takto zovrelo tuná v žalúdku (rečník si priložil ruku na brucho), keď som počul, že princíp je dobrý. Naozaj to bolo, celý čas tu rozmýšľam o tom že, keď je princíp dobrý, tak potom nepodporiť tento zákon aspoň z toho princípu, aspoň z princípu, lebo vieme, že ten zákon neprejde, že oni, ale aspoň z princípu podporiť tento zákon je pre mňa, pre mňa podstatné. Ja z princípu podporujem vaše zákony, ja hlasujem za vaše zákony nie preto, že nemám nejaké výhrady, ale z princípu hlasujem, lebo si o vás myslím, že ste niektorí, teda nebudem, že ste čestní ľudia, to si myslím o pánovi Spišiakovi, to si myslím o Sabovi, to si myslím o pani Kalmárovej, o vás si myslím, že nie ste kšeftári. Ale mám si myslieť, že to, keď som sa spýtal pána Štefunka, že prečo ste chceli ísť s tým Pellegrinim, preboha, s Pellegrinim, na ktorého tu nakladáte, ktorému tu v rozprave pani Bihariová dáva také šlehy, vystúpite tu a dávate ich dole, dávate ich dole, aký je Pellegrini zlodej, aký je kšeftár, ako to tu zle viedol, aký je Šutaj Eštok a pán, keď som sa ho spýtal, on povedal, viete, pri nás by bol Pellegrini iný. Mňa až šľahlo na zem. To pri vás by bol Šutaj Eštok iný? Žiga by bol pri vás iný? Erik by bol pri vás iný? Tento zákon, milé kolegyne, milí kolegovia z PS-ka, som nepísal ja, tak ako podľa mňa môj kolega, bývalý moderátor Sabo venuje sa životnému prostrediu a ja mu fandím, lebo ja som tiež človek, ktorý osem rokov som robil životné prostredie, ale len ako poslanec obecného zastupiteľstva, ale životné prostredie, to je pre mňa prvoradé, aby sme mali dobré, ale on nepíše zákony, ale okolo seba má ľudí. Ani ja som toto nepísal a tento zákon, tento zákon je z 2000, trošku menšie úpravy písali ústavní právnici. Mali sme tri zákony, ale keď som prišiel na začiatku, lebo to bolo moje, ja som kvôli tomu sem išiel a chcel som hmotnú zodpovednosť, to nie je Pročkov zákon, len ja som si ho zobral za svoj, za svoj a chcem ho predkladať. Tak som tu na chodbe vonku, som prišiel za pani Kolíkovou, ktorú som prosil stretnutie, prosil stretnutie, prosil, tak tu som si ju chytil a ona, viete, pán Pročko, tak to je náš zákon, to my budeme, vláda, prekladať. A kedy?! Kedy? No viete, teraz je niečo dôležitejšie. Kedy?! Kedy?! A vedľa nej stál Pčolinský a viete, čo povedal? Chacha, to ti u nás neprejde. Hovorím, prečo? Ľudia nebudú chcieť ísť do funkcií, to ti u nás neprejde. Z princípu, zákon o hmotnej zodpovednosti. A my, keď sme prišli sem, tak si SaS-ka dávala, toto musíme, toto, toto, toto, toto, toto, toto a my sme išli. Ústavné zákony, SaS-ka čo si dávala a ja tomu nerozumiem a neviem, či sa naozaj, Ondrej sa asi neprihlási, prečo v 2016 za tento zákon SaS-ka hlasovala a teraz za tento zákon a teraz je to z princípu, už je to zlé. Ja tomu nerozumiem, fakt tomu nerozumiem. Ja sa nestarám nikomu do osobného života, naozaj nikomu a nech si každý robí, čo chce, mne prišli také videá z Kohútovej, nech si každý, robte si, čo chcete, do toho sa vám nestarám. Ale tu v sále, keď tvrdíte, že Pellegrini je zlodej, keď tvrdíte, že 15 miliónový kšeft dal. Dal 15 miliónový kšeft, zobral, zobral 150-tisícový úplatok a ľudia to tvrdia a potom chcete s ním vládnuť, tak mne sa pretáčajú panenky. Mne sa pretáčajú panenky. A keď vidím ako tu v sále rozprávajú poslanci o koaličných poslancoch, akí sú to odporní ľudia, ktorí hlasujú, ktorí zničili, ktorí hlasovali za zákony, Trestný zákon, ktorý vypracovali obvinení ľudia a potom vzadu s nimi, s tými ľuďmi ako s najlepšími kamarátmi sa smejete a bavíte sa! Je to váš súkromný život, ale mne to príde ako divadlo. Čo hráte divadlo, tu alebo tam? Kde hráte to divadlo?! Prepáčte, ale ja som si tu uvedomil teraz, keď pani poslankyňa povedala z princípu. Jasné, že nebudete hlasovať za ten zákon, z princípu. Nie je to zákon Joža Pročka, ako to povedal Peťo Pollák, toto je zákon, milí občania Slovenska, ktorí chcete vy. A potom si pri hlasovaní pozrite kto, ako hlasoval, z princípu. Z princípu. To mňa to tak vyrušilo toto, to je, my sme taká opozícia neskutočná, naozaj ako neskutočná. Máme v opozícii ľudí, s ktorými by som naozaj kedykoľvek, za ktorých by som dal ruku do ohňa, ale ľudia, za ktorých by som dal ruku do ohňa, tak tí ľudia chcú ísť s, a nechali sa presvedčiť, aby išli s Pellegrinim do vlády. Neskutočné. Neskutočné. A presne tak ako to zaujíma kolegov, som rád, že pani poslankyňa z KDH prišla, ale ju to určite nezaujíma. Ani sa neprihlási. Zaujíma? Budete hlasovať za zákon o hmotnej zodpovednosti? Z princípu. Keď sa dohodnú v klube. A vy ako človek, nezaujíma ma klub, mňa zaujíma vy ako človek... (Prerušenie vystúpenia predsedajúcim.) Gašpar, Tibor, podpredseda NR SR Skúsme, pán poslanec, dodržiavať rokovací poriadok. Pročko, Jozef, poslanec NR SR A ten čo hovorí? Gašpar, Tibor, podpredseda NR SR Že nemáte diskutovať s poslancom počas rozpravy. Pročko, Jozef, poslanec NR SR To vám kto povedal? To kde máte v rokovacom poriadku? To je môj hodnotiaci úsudok, pán Gašpar. Gašpar, Tibor, podpredseda NR SR Pán poslanec, rozprávajte si, čo chcete. Poďte ďalej. Pročko, Jozef, poslanec NR SR Pán Gašpar, to kde, jak mi toto nájdete, že ja nemôžem diskutovať, tak ak mi toto nájdete v rokovacom poriadku, pán Gašpar, tak vám kúpim lízatko. Toto je sen. Pamätáte si, keď tu bol Gašpar, ako diskutoval s poslancami PS-ka, pamätáte si? Keď mal hodnotiace úsudky? On keď tu sedel, keď odvolávali Šimečku? On mohol diskutovať, lebo rokovací poriadok to jemu dovoľuje, mne nie. Dobre. Milí priatelia, milí Slováci, prihlásil som sa ešte raz, pretože naozaj princíp ma vyrušil, princíp, že pôjdem s HLAS-om, ale nebudem hlasovať za zákon o hmotnej zodpovednosti, lebo to je z princípu iný zákon, ma to vyrušilo. Ja za ten zákon budem hlasovať a budem ho stále predkladať. Nie pretože som ho písal, ale pretože zákon o hmotnej zodpovednosti prinúti politikov, aby sa správali zodpovedne, aby neboli zlodeji. A chcem vám povedať, že by neboli také kšefty ako Dušan Kováčik, ktorý prezývaný muž 61:0, kauza Božie mlyny, Očistec, Goliáš, na osem rokov bol odsúdený, bol podozrivý, že zobral úplatky, Hraško, bývalý riaditeľ Národnej agentúry, kauza Očistec a tak ďalej, zneužívanie právomoci verejného činiteľa, Norbert Bödör, nitriansky podnikateľ, obžaloba podaná za legalizáciu príjmov z trestnej činnosti. Robert Fico, trojnásobný premiér, predseda SMER-u, kauza Súmrak, obvinený zo založenia zločineckej skupiny. Robert Kaliňák, Tibor Gašpar, kauza Očistec, Súmrak, Ezechiel a tak ďalej, a tak ďalej, a tak ďalej. Viete, to sa vám robia takéto veci, keď si poviete, no tak ako čo sa mi môže stať, čo sa mi môže stať? Urobili si zákon, v ktorom sa im nič nemôže stať. Dali si nevinu za svoje zločiny. Ale ja hovorím, ja som taký trošku aj budhista, aj jehovista, aj kresťan, aj socialista, ja verím v dobro. Verím, že je Ježiš, verím, že je Budha a pred Ježišom bolo niečo, čo nikto nevie, ale to je to dobro. To je to dobro a ja viem, že to dobro vidí a dostane každý, čo si zaslúži. Vy Slováci si zaslúžite hmotnú zodpovednosť politikov. Ďakujem.